钦定古今图书集成/理学汇编/学行典/第194卷 > 谢定住
## 钦定古今图书集成/理学汇编/学行典/第194卷 > 谢定住

按《明外史孝义传》：“谢定住，大同广昌人。性至孝。年十
二，家失牛，母抱幼子追逐，定住随母后。虎跃出噬其
母，定住奋前击之，虎逸去，取弟抱之，扶母行。虎复追
啮母颈，定住再击之，虎复去。行数步，虎啮母右足，定
住复取石乱击，虎乃舍去，母子三人并全。永乐十二
年，帝特召见嘉奖，赐米十石，钞二百锭，旌其门。”